سەرچەوەگە ئەرا ئاژانس شەفەق نیوز وت: ئەفسەریگ وە پلەی نەقیب لە سوپا، لە ئەنجام مرافەیگ رەسیە وەکارهاوردن چەقوو لە ناوچەی کەڕادە ناوڕاس بەغداد زەخمدار بوی، وتیش؛ ئەفسەرگە ک لە وەخت هچانی بوی، بریا خەسەخانەیگ نزیک.
لە رویداویگتر، سەرچەوەگە دیاری کرد ک مرافەیگ کەفتە ناوبەین چەن کەسیگ رەسیە وەکارهاوردن دەوانچە لە ناوچەی شەعب باکوور بەغداد، بویە هوکار زەخمداری کەسیگ وە گولە لە رانی، بریا خەسەخانەیگ نزیک.
سەرچەوەگە وتیش: هیزەیل ئەمنی رەسینە شوین دوو رویداوەگە و لێکۆڵینەوە واز کردن.
